wickkiey/tamil-wikipedia-chunked huggingface dataset:
# சிங் அரசமரபு

**சிங் அரசமரபு** (**Qing Dynasty**), சீன மொழி: 清朝 *சிங் சாவ்*) அல்லது **சிங் பேரரசு** (大清 *டா சிங்*) என்பது, மங்கோலியர்களின் யுவான் அரசமரபுக்கு பின்னர் சீனாவை ஆண்ட இறுதி சீன அரச மரபு ஆகும். 1644 தொடக்கம் 1912 ஆம் ஆண்டு வரை ஆட்சி நடத்திய இவ்அரசமரபுபை **மஞ்சு அரசமரபு** எனவும் அழைப்பதுண்டு. இது, இன்றைய வடகிழக்குச் சீனாவைச் (மஞ்சூரியா) சேர்ந்த மாஞ்சு என்ற துங்குசிய இனக்குழுவான நுர்ஹாசியால் நிறுவப்பட்டது. 1644 இல் தொடங்கி சீனாவையும் அதைச் சூழ்ந்த பகுதிகளையும் உள்ளடக்கிய பேரரசானது. தொடக்கத்தில் பிந்திய ஜின் வம்சம் என்ற பெயரில் 1616 இல் உருவாகி 1636 இல் *சிங்* எனப் பெயர் மாற்றம் பெற்றது. 1644 இல் இந்த அரசமரபு பெய்ஜிங்கைக் கைப்பற்றியது. 1646 ஆம் ஆண்டளவில் இதன் ஆட்சி இன்றைய சீனாவின் பெரும் பகுதிகளுக்கு விரிவடைந்தது. எனினும் 1683 ஆம் ஆண்டிலேயே முழுச் சீனாவையும் இதன் ஆட்சிக்குள் கொண்டுவர முடிந்தது. 19-ஆம் நூற்றாண்டில் சீனப் பேரரசுக்கு எதிராக அபினிப் போர்கள் பிரித்தானியப் பேரரசு நடைபெற்றது. நாஞ்சிங் உடன்படிக்கையின் படி, போர் ஈட்டுத்தொகையாக சீனப் பேரரசு ஆங்காங் தீவை பிரித்தானியர்களுக்கு வழங்கியது.  
இதன் ஆட்சிக்காலத்தில் சிங் அரசமரபு சீனக் கலாச்சாரத்துடன் ஒன்றிணைந்து விட்டது. இதன் படைபலம் 1800 களில் பெரிதும் குறைந்துவிட்டதுடன், வெளிநாட்டு அழுத்தங்கள், உள்நாட்டுக் குழப்பங்கள், போர்த் தோல்விகள் என்பவற்றை எதிர்கொள்ள வேண்டியும் ஏற்பட்டது. 19 ஆம் நூற்றாண்டின் நடுப் பகுதிக்குப் பின் சிங் வம்சம் சரியத் தொடங்கியது. சின்ஹாய்ப் புரட்சியைத் தொடர்ந்து, பேரரசர் புயியின் சார்பில் பேரரசி டொவேஜர் லோங்யு ஆட்சி உரிமையைக் கைவிட்டபோது சிங் அரசமரபு முடிவுக்கு வந்தது.
# சிங் அரசமரபு

## இதனையும் காண்க

- யுவான் அரசமரபு
- குயிங் ஆட்சியில் திபெத்
- அபினிப் போர்கள்
# எசுப்பானிய உள்நாட்டுப் போர்

**எசுப்பானிய உள்நாட்டுப் போர்** என்பது, இரண்டாவது எசுப்பானியக் குடியரசு அரசுக்கு எதிராக அதன் படையினரில் ஒரு பகுதியினர் நடத்திய சதிப்புரட்சி முயற்சியின் விளைவாக எசுப்பெயினில் ஏற்பட்ட பெரிய உள்நாட்டுப் போரைக் குறிக்கும். இது 1936 ஆம் ஆண்டு ஜூலை 17 ஆம் நாள் தொடக்கம் 1939 ஏப்ரல் 1 ஆம் நாள் வரை எசுப்பெயின் நாட்டைச் சின்னாபின்னப் படுத்தியது. இது புரட்சியாளர் வெற்றி பெற்றதுடன் முடிவுக்கு வந்தது. பாசிஸ்ட் தளபதி பிரான்சிஸ்கோ பிராங்கோவின் தலைமையிலான சர்வாதிகார ஆட்சி நிறுவப்பட்டது. இப் போரில் தோல்வியடைந்த அரசு தரப்பினருக்கு சோவியத் ஒன்றியமும், மெக்சிக்கோவும் ஆதரவு அளித்தன. புரட்சியாளர்களுக்கு இத்தாலி, ஜேர்மனி, போர்த்துக்கல் ஆகிய ஐரோப்பிய நாடுகளின் ஆதரவு இருந்தது. இது இரண்டாம் உலகப் போருக்கு முந்திய பெரும் நெருக்கடி நிலையை உருவாக்கியிருந்தது. இது கம்யூனிச சோவியத் ஒன்றியத்துக்கும்; பாசிச இத்தாலி, நாசி ஜேர்மனி ஆகியவற்றுக்கும் இடையிலான மறைமுகப் போராகவே நடைபெற்றது. மக்கள் ஊடகங்களின் வருகையினால் இப்போர் முன்னெப்பொழுதும் இல்லாத வகையில் உலகின் கவனத்தை ஈர்த்தது. இதன் மூலம், உலக அரசியல் பிரிவினைகளும், இது தரப்பாரும் நடத்திய அட்டூழியங்களும் வெளிச்சத்துக்கு வந்தன.  
எல்லா உள்நாட்டுப் போர்களையும் போலவே இதிலும், குடும்ப உறுப்பினர்களும், அயலவர்களும், நண்பர்களும் ஒருவருடன் ஒருவர் மோதிக்கொள்ளும் நிலை ஏற்பட்டது. போராளிகள் மட்டுமன்றிப் பொது மக்களும் அவர்களது அரசியல், சமய நோக்குகள் காரணமாக இரு தரப்பினராலும் கொல்லப்பட்டனர். 1939 இல் போர் முடிவுக்கு வந்த பின்னரும் குடியரசு ஆதரவாளர்கள் வெற்றிபெற்ற தேசிய வாதிகளால் அவ்வப்போது துன்புறுத்தல்களுக்கு ஆளாயினர்.
# புளிங்காடி

களுடன் கலக்கப்பட்ட புளிங்காடிப் புட்டிகள் ]]
**புளிங்காடி** (*vinegar*) என்பது எத்தனால் என்னும் நீர்மத்தை நொதிக்க வைப்பதின் மூலம் உருவாக்கப்படும் நீர்மப் பொருள். இதின் முக்கிய உட்பொருளான எத்தனாயிக் காடி (மற்றொரு பெயர் : அசிட்டிக் காடி), 4 முதல் 8 விழுக்காடு வரை நீர்த்த நிலையில் காணப்படுகிறது. பழச்சாறு அல்லது காய்கறிச்சாறு ஆகையவற்றை நொதிக்க விடுவதன் மூலமும் இது கிடைக்கும். ஊறுகாய் போன்றவற்றை கெடாமல் பாதுகாக்கப் பயன்படும் புளிங்காடியில் இக்காடி 18 சதவீதம் வரை காணப்படுகிறது. இயற்கை முறையில் தயாரிக்கப்படும் புளிங்காடியில் சிறிய அளவில் டார்ட்டாரிக் காடி (அமிலம்), நரந்தக் காடி (அமிலம்), மற்றும் வேறு சில காடிகளும் காணப்படுகின்றன. பண்டைய காலம் தொட்டே புளிங்காடி உலகம் முழுவதும் பயன்பாட்டில் இருந்து வருகின்றது.
# வெர்சாய் ஒப்பந்தம்

## முதல் உலகப்போர்

1914 முதல் 1918 வரை முதல் உலகப்போர் ஐரோப்பா, மத்திய கிழக்கு, ஆப்பிரிக்கா, ஆசியா ஆகிய கண்டப் பகுதிகளில் நடைபெற்றது. இப் போரில் நேச நாடுகள் என்று அழைக்கப்பட்ட பிரான்சு, உருசியா, பிரிட்டன், அமெரிக்கா போன்ற நாடுகளும் மைய நாடுகள் என்று அழைக்கப்பட்ட ஆசுத்திரியா, அங்கேரி, செருமனி, இத்தாலி போன்ற நாடுகளும் எதிரெதிர்ப் பக்கங்களில் நின்று சண்டையிட்டன. போரின் அளவும், செறிவும் முன்னெப்பொழுதும் இல்லாத அளவு பெரிதாக இருந்த காரணத்தால் போர் வலயங்களுக்கு அப்பால் உள்ள நாடுகள் அனைத்துலக வர்த்தகம், நிதி மற்றும் இராசாங்க அழுத்தங்களால் பெரிதும் பாதிக்கப்பட்டன . 1917 ஆம் ஆண்டு உருசிய பேரரசிற்குள் இரண்டு புரட்சிகள் நிகழ்ந்தன. உயர் அதிகாரம் கொண்ட பேரரசின் நிலைகுலைவுக்கு வழிவகுத்தது, விளாடிமிர் லெனின் தலைமையிலான போல்சிவிக் கட்சியின் எழுச்சிக்கு வழிவகுத்தது .
# வெர்சாய் ஒப்பந்தம்

## பதினான்கு அம்சங்கள்

பிரான்சு மற்றும் பிரிட்டனுடன் வர்த்தகத்தில் ஈடுபட்டிருந்த அமெரிக்க வியாபார கப்பல்களுக்கு எதிராக செருமன் நீர்மூழ்கிக் கப்பல் போரிட்டது. இதனால் உலகின் மிகப்பெரிய பயணிகள் கப்பலான ஆர்.எம்.எசு, லுசித்தானியாவும், 128 அமெரிக்கர்களும் நீரில் மூழ்கினர். அமெரிக்காவிற்கு எதிராக யுத்தம் அறிவிக்கப்பட வேண்டும் என்பதை வலியுறுத்தி செருமானியப் பேரரசில் இருந்து மெக்சிகோவிற்கு அனுப்பப்பட்ட இரகசிய செய்தியும் இடைமறிக்கப்பட்டது. இத்தகைய காரணங்களால் 1917 ஆம் ஆண்டு ஏப்ரல் 6 அன்று அமெரிக்கா மத்திய சக்திகளுக்கு எதிரான போரில் நுழைந்தது. கூட்டணி சக்திகளுக்கிடையே இருந்த இரகசிய உடன்படிக்கைகளை போல்செவிக் வெளியிட்டதற்குப் பின்னர், தேசியவாத முரண்பாடுகள் மற்றும் இலட்சியம் ஆகியவற்றிலிருந்து போரை அகற்றுவது அமெரிக்காவின் போருக்கான நோக்கமாக இருந்தது. இந்த உடன்படிக்கைகளின் இருப்பு நேச நாடுகளின் கோரிக்கைகளை இழிவுபடுத்தும் போக்கில் இருப்பதாக உணர்த்தியது. செருமனி இதே விருப்பத்துடன் செயல்படும் ஒரே சக்தியாக இருந்தது என்றும் கருதப்பட்டது .  
1918 ஆம் ஆண்டு சனவர் 8 இல், அமெரிக்க குடியரசுத் தலைவர் உட்ரோ வில்சன் பதினான்கு அம்சங்கள் என்று ஓர் அறிக்கையை வெளியிட்டார். சுதந்திர வர்த்தகம், வெளிப்படையான ஒப்பந்தங்கள், மக்களாட்சி மற்றும் சுயநிர்ணய கொள்கை ஆகியவற்றை இச்சொற்பொழிவு கோடிட்டுக் காட்டியது. மேலும், இது போர் நிறுத்தத்திற்கான அழைப்பையும் விடுத்தது. சர்வதேச அளவில் ஆயுதக் குறைப்பு, ஆக்கிரமிக்கப்பட்ட பிராந்தியங்களிலிருந்து மத்திய சக்திகளை வெளியேற்றுதல், போலந்து நாட்டுக்கு சுதந்திரம் அளிப்பது, இனவாத எல்லைகளையும் கருத்திற்கொண்டு ஐரோப்பாவின் எல்லைகளை மறுபரிசீலனை செய்தல், மற்றும் நாடுகளின் தேசியக் கூட்டமைப்பு ஒன்றை உருவாக்கி அரசியல் சுதந்திரத்திற்கும் பிராந்திய ஒற்றுமைக்கும் பெரிய மற்றும் சிறிய நாடுகளுக்கு ஒரே மாதிரியான உத்தரவாதம் அளித்தல் போன்றவற்றை வலியுறுத்தியது . நவம்பர் 1917 இல் முன்வைக்கப்பட்ட அமைதிக்கான விளாடிமிர் லெனினின் கட்டளைக்கும் வில்சன் உரை பதிலளித்தது, போரில் இருந்து உருசியா உடனடியாக விலகவேண்டும் என முன்மொழிந்தது மற்றும் பிராந்திய இணைப்புகளால் சமரசமற்ற ஒரு நியாயமான மக்களாட்சிக்கும் அழைப்பு விடுத்தது. வெளிநாட்டு கொள்கை ஆலோசகரான எட்வர்ட் எம்.அவுசு தலைமையிலான 150 ஆலோசகர்களின் குழுவானது எதிர்பார்க்கப்பட்ட சமாதான மாநாட்டில் எழும் தலைப்புகள் பற்றிய புலனாய்வு ஆராய்ச்சியை பதினான்கு அம்சங்களும் அடிப்படையாகக் கொண்டிருந்தன. ஐரோப்பியர்கள் பொதுவாக வில்சனின் தலையீட்டை வரவேற்றனர், ஆனால் கூட்டணியின் கூட்டாளர்களான பிரான்சின் சியார்ச்சசு கிளெமெனுவோ, ஐக்கிய இராச்சியத்தின் டேவிட் லாய்டு சியார்ச்சு மற்றும் இத்தாலியின் விட்டோரியோ இமானுவேல் ஆர்லாண்டோ ஆகியோருக்கு வில்சனின் கருத்துகள் மீது சந்தேகம் ஏற்பட்டது .
# வெர்சாய் ஒப்பந்தம்

## 1918 இல் ஏற்பட்ட பிரெசுட்டு-லிட்டோவ்சுக் ஒப்பந்தம்

சோவியத் உருசியாவின் புதிய போல்செவிக் அரசாங்கத்திற்கும், செருமனி, ஆசுத்திரியா, அங்கேரி, பல்கேரியா மற்றும் ஓட்டோமான் பேரரசு போன்ற மைய சக்திகளுக்குமிடையே 1918 ஆம் ஆண்டு மார்ச்சு மாதம் 3 அன்று ஏற்பட்ட அமைதி ஒப்பந்தமே பிரெசுட்டு-லிட்டோவ்சுக் ஒப்பந்தம் எனப்படும். இதன்படி உருசியா முதலாம் உலகப் போரில் பங்கேற்பது முடிவுக்கு வந்தது . 1,30,000 சதுரமைல் பரப்பளவுள்ள பிராந்தியங்களும் 62 மில்லியன் மக்களும் உருசியாவிலிருந்து பிரிந்தன . உருசிய மக்களில் மூன்றில் ஒரு பங்கு, விளைச்சல் நிலப்பகுதியின் மூன்றில் ஒரு பகுதி, நாட்டின் நிலப்பரப்பில் கால்பகுதி, மூன்றில் ஒரு பங்கு நிலக்கரி மற்றும் இரும்புத் தொழிற்சாலைகள், இரயில் பாதையில் கால் பகுதி. போன்றவற்றுக்கு இந்த இழப்பு சமமாகும் . செருமானிய இராணுவத்தினுள் கைவிடுதல் விகிதம் அதிகரிக்கத் தொடங்கியது, பொதுமக்களின் வேலைநிறுத்தங்கள் கடுமையாக யுத்ததளவாட உற்பத்தியை குறைத்தன . மேற்கத்திய முன்னணியில், கூட்டணி படைகள் நூறு நாட்கள் தாக்குதலை ஆரம்பித்தன மற்றும் செருமானிய மேற்கத்திய படைகளை உறுதியாகத் தோற்கடித்தன .உயர் அதிகாரம் கொண்ட செருமன் கடற்படை மாலுமிகள் கி்ளர்ச்சிகளைத் தூண்டி செருமன் புரட்சிக்கு வித்திட்டனர் , பதினான்கு அம்சக் குறிக்கோள்களை அடிப்படையாகக் கொண்டு ஒரு சமாதானத் தீர்வு பெற செருமன் அரசாங்கம் முயன்றதுடன் சரணடைந்தது. பேச்சுவார்த்தைகளைத் தொடர்ந்து, கூட்டணி சக்திகளும் செருமனியும் நவம்பர் 11 ம் தேதி போர் ஓய்வுக்கு கையெழுத்திட்டன. செருமன் படைகள் பிரான்சிலும் பெல்கியத்திலும் நிலைத்திருந்தன .
# வார்ப்புரு:Infobox Treaty

|bodyclass = vevent
|headerstyle = background: #ededed;  
|title = }
|titlestyle = font-size:125%;  
|above = }
|aboveclass = description
|abovestyle = font-size: 100%; background-color:#ededed  
|imagestyle =
|captionstyle = padding:0.35em 0.35em 0.25em;line-height:1.25em;
|image = }
|caption = }
|image2 = |sizedefault=upright=}|=}|alt=}}}}
|caption2 = }  
|label1 = முன்னாள் பெயர்
|data1 = }
|label2 = ஒப்பந்த வகை
|data2 = }
|label3 = அமைப்பு
|data3 = }
|class3 = plainlist
|label14 = வரைவு
|data14 = }
|label15 = கையெழுத்திட்டது
|data15 = }
|label16 = இடம்
|class16 = location
|data16 = }
|label17 = முத்திரையிட்டது
|data17 = }
|label18 = உறுதி செய்
|data18 = }
|label19 = நடைமுறைக்கு வந்தது
|data19 = }
|label20 = நிலை
|data20 = }
|label21 = திருத்தங்கள்
|data21 = }
|label22 = மாற்றுகிறது
|data22 = }
|label23 = மூலம் மாற்றப்பட்டது
|data23 = }
|label24 = முடிவுக்காலம்
|data24 = }
|label25 = காலாவதி
|data25 = }
|label26 = தற்காலிக பிரயோகம்
|data26 = }
|label27 = மத்தியஸ்தர்கள்
|class27 = plainlist
|data27 = }
|label28 = பேச்சுவார்த்தை நடத்துபவர்கள்
|class28 = plainlist
|data28 = }
|label29 = மூலமுதலான
கையெழுத்திட்டோர்
|class29 = attendee plainlist
|data29 = }
|label30 = கையெழுத்திட்டோர்
|class30 = attendee plainlist
|data30 = }
|label31 = தரப்புகள்
|class31 = plainlist
|data31 = }
|label32 = அங்கீகரிப்பவர்கள்
|class32 = plainlist
|data32 = }
|label33 = வைப்பகம்
|data33 = }
|label34 = வைப்பகங்கள்
|class34 = plainlist
|data34 = }
|label35 = மேற்கோள்கள்
|data35 = }
|label46 = மொழி
|data46 = }
|label47 = மொழிகள்
|class47 = }
|data47 = }
|header59 =
|data60 =
|header61 =
|data62 =
|data64 = }}
|data65 = }}
|data66 = }}
|data67 = }}
|data68 = }}
|data69 = }}  
|data80 = }  
}}<noinclude>  
</noinclude>
# டாரோ ஆசோ

**டாரோ ஆசோ** (麻生太郎, *Asō Tarō*, பி. செப்டம்பர் 20, 1940) ஒரு ஜப்பானிய அரசியல்வாதி, அந்நாட்டின் 92ஆவது பிரதமர். ஜப்பானிய லிபரல் மக்களாட்சிக் கட்சியின் தலைவராகவும் பணியாற்றுகிறார். 1979 முதல் ஜப்பானிய பிரதிநிதியவையில் உறுப்பினராக இருக்கிறார். 2005 முதல் 2007 வரை ஜப்பானிய வெளியுறவு அமைச்சராக பணி புரிந்தார்.  
2008இல் செப்டம்பர் 24ஆம் தேதி ஜப்பானிய பிரதிநிதியவை இவரை பிரதமராக தேர்வு செய்துள்ளது.
# மொழிக் கொள்கை

அனேக நாடுகள் அல்லது அரசுகள் மொழி தொடர்பாக ஒரு கொள்கையைக் கொண்டிருக்கின்றன. பல நாடுகளில் அரசமைப்புச் சட்டத்திலேயே மொழிப் பயன்பாடு தொடர்பான கூற்றுக்கள் உண்டு. மொழிக் கொள்கை தவறாக அமையும் பொழுது, அது பெரும் பிரச்சினைகளுக்கு இட்டுச் செல்லலாம். இந்தியாவில் நடந்த இந்தி எதிர்ப்பு போராட்டங்கள், இலங்கையில் வெடித்த ஈழப்போராட்டம் ஆகியவற்றுக்கு அந்த நாடுகளின் ஏற்றுக்கொள்ளப்படாத மொழிக் கொள்கைகள் காரணமாக அமைந்தன. இன்றைய காலகட்டத்தில் பல நாடுகள் பன்மொழிகளையும் பாதுகாக்கும் பண்புடனேயே சட்டங்களை அமைக்க முனைகின்றன.
# மொழிக் கொள்கை

## மொழி உரிமை

மொழி உரிமை என்பது, ஒரு மொழி அல்லது பல மொழிகளை எந்த சூழலிலும் பயன்படுத்த அளிக்கப்படும் மனித மற்றும் சமூக உரிமை ஆகும்.
மொழி உரிமை + மனித உரிமை=மொழியியல் மனித உரிமை.
அனைத்து மொழி உரிமைகளும் மொழியியல் மனித உரிமை ஆகாது,ஆனால் அனைத்து மொழியியல் மனித உரிமைகளும் மொழி உரிமை ஆகும்.மொழி சார்ந்த உரிமைகளுக்கு எடுத்துக்காட்டு மொழி அடையாளம்,தாய் மொழி அணுகுமுறை,எந்த மொழியயையும் கட்டயாப்படுத்தி திணிக்காமை,மொழி அடிப்படையில் முறையான முதன்மை கல்விக்கான அணுகல் மற்றும் சிறுபான்மை மொழிக் குழுக்களை தனித்துவமான குழுக்களாக நிலைநிறுத்தும் உரிமை முதலியனவாகும்.  
மொழியியல் உரிமைகளின் உலகளாவிய பிரகடனத்தை, ஸ்பானியா நாட்டிலுள்ள பார்சிலோனா நகரில் ஐக்கிய நாடுகள் கல்வி, அறிவியல், பண்பாட்டு நிறுவனம் ஜூன் 6,1996 அன்று அங்கீகரித்தது..
# மொழிக் கொள்கை

## அரச மொழி

ஒரு அரசின் மொழிக் கொள்கை அரச மொழியை தீர்மானிக்கிறது. அரச மொழி என்பது ஒரு அரசின் நாளாந்த அலுவல்கள் நடைபெறும் மொழி ஆகும். எடுத்துக்காட்டாக தமிழ்நாடு அரசு தமிழ் மொழியை அரச மொழியாக கொண்டுள்ளது.
# மொழிக் கொள்கை

## இணைப்பு மொழி

மொழிக் கொள்கை இணைப்பு மொழியையும் வரையறை செய்யலாம். இந்தியாவில் ஆங்கிலம் அல்லது இந்தி நடுவண் அரசுக்கும் தமிழ்நாடு அரசுக்கும் இணைப்பு மொழிகளாக இருக்கின்றன.
# மொழி மேலாதிக்கம்

**மொழி மேலாதிக்கம்** என்பது ஒரு மக்கள் குழுவை புற மொழி ஒன்றை அல்லது புற மொழிச் செல்வாக்கை ஏற்க செய்வதாகும். இது அதிகாரத்தை நிலைநாட்ட அல்லது மேலாண்மையை எடுத்துக்காட்ட மேற்கொள்ளப்படுகிறது. பொதுவாக மொழி மேலாதிக்கம் பண்பாட்டு மேலாதிக்கத்தோடு இணைந்து நடைபெறுகிறது.  
சில வேளைகளில் அரசியல் சமூக பொருளாதார சூழ்நிலைகள் புற மொழியின் மேலாதிக்கத்தை ஏற்பதை தவிர்க்க முடியாமல் செய்து விடுகிறது. எடுத்துக்காட்டாக ஆபிரிக்க நாடுகள் பலவற்றில் காலனித்துவ மொழிகளே இன்று வழக்கத்தில் உள்ளன.  
மொழியியல் ஏகாதிபத்தியம் அல்லது மொழி ஏகாதிபத்தியம் எப்போதாவது "ஒரு ஆதிக்க மொழியை மற்றவர்களுக்கு மாற்றுவது" என்று வரையறுக்கப்படுகிறது. இந்த மொழி "பரிமாற்றம்" (அல்லது ஒருதலைப்பட்ச திணிப்பு) ஏகாதிபத்தியத்தின் காரணமாக ஏற்படுகிறது. இந்த மாற்றம் அதிகாரத்தின் அடையாளமாகக் கருதப்படுகிறது; பாரம்பரியமாக இராணுவ சக்தியாக மட்டுமல்லாமல், நவீன உலகில், பொருளாதார சக்தியாகவும் கருதப்படுகிறது. ஆதிக்க கலாச்சாரத்தின் அம்சங்கள் பொதுவாக மொழியுடன் மாற்றப்படுகின்றன. இடஞ்சார்ந்த அடிப்படையில், ஐரோப்பாவின் நூற்றுக்கணக்கான பூர்வீக மொழிகளில் சில யூரேசியாவில் அதிகாரப்பூர்வ (அரசு) மொழிகளில் பயன்படுத்தப்படுகின்றன, அதே நேரத்தில் "உலகின் பிற பகுதிகளில்" பூர்வீகமற்ற ஏகாதிபத்திய (ஐரோப்பிய) மொழிகளில் மட்டுமே பயன்படுத்தப்படுகின்றன. நவீன உலகில், மொழியியல் ஏகாதிபத்தியம் சர்வதேச வளர்ச்சியின் சூழலிலும் கருதப்படலாம், இது சர்வதேச நாணய நிதியம் மற்றும் உலக வங்கி போன்ற அமைப்புகள் கட்டமைப்பு சரிசெய்தல் கடன்களின் நம்பகத்தன்மை மற்றும் மதிப்பை மதிப்பிடும் தரத்தை பாதிக்கிறது, அவை பொதுவாக ஆங்கில மொழி விவாதத்தில் முன்னிலைப்படுத்தப்படுகின்றன, நடுநிலையானவை அல்ல (மொழியியல் சார்பியல்வாதம்).  
1990 களின் முற்பகுதியில் இருந்து, மொழியியல் ஏகாதிபத்தியம் பயன்பாட்டு மொழியியல் அறிஞர்களிடையே கவனத்தை ஈர்த்துள்ளது. குறிப்பாக, ராபர்ட் பிலிப்சனின் 1992 ஆம் ஆண்டு புத்தகம், மொழியியல் ஏகாதிபத்தியம், அதன் நன்மைகள் மற்றும் குறைபாடுகள் குறித்து கணிசமான விவாதத்திற்கு வழிவகுத்தது. பிரிட்டிஷ் கவுன்சிலின் நாஜி விமர்சனங்கள் (ஐரோப்பிய பிரபுத்துவம், அந்த நேரத்தில், ஆங்கிலத்தைப் பயன்படுத்துவதை ஒப்புக்கொண்டது) மற்றும் உலக முதலாளித்துவம் மற்றும் உலக ஆதிக்கத்தின் மொழியாக ஆங்கிலம் பற்றிய சோவியத் பகுப்பாய்வுகள் வரை மொழியியல் ஏகாதிபத்தியத்தின் கண்டனங்களை பிலிப்சன் கண்டறிந்தார். இந்த வகையில், உலக மொழியாக ஆங்கிலம் மீதான விமர்சனம் பெரும்பாலும் உலகமயமாக்கலுக்கு எதிரானது.
# மொழி மேலாதிக்கம்

## வரையறை

மொழியியல் ஏகாதிபத்தியம் என்பது ஆதிக்கம் செலுத்தும்/அடக்கும் மொழிக்கும் அதன் பேச்சாளர்களுக்கும் நன்மை பயக்கும் மற்றும் அதிகாரத்தை வழங்கும் மொழியியல் வடிவமாகும். மொழியியலாளர்களான ஹீத் ரோஸ் மற்றும் ஜான் கோனாமா ஆகியோரால் சுருக்கமாகக் கூறப்பட்டபடி , மொழியியல் ஏகாதிபத்தியத்தின் வரையறுக்கும் பண்புகள் பின்வருமாறு என்று டாக்டர் பிலிப்சன் வாதிடுகிறார்:  
- இனவெறி மற்றும் பாலினப் பாகுபாடு போன்ற வழிகளில் ஆதிக்க மொழிக்கு ஆதரவாக மற்றொரு மொழியை வெளிப்படுத்துவதில் வெளிப்படும் மொழியியல் வடிவமாக.
- கட்டமைப்பு ரீதியாக வெளிப்படுத்தப்பட்ட ஒரு கருத்தாக, ஆதிக்க மொழிக்கு அதிக வளங்களும் உள்கட்டமைப்பும் வழங்கப்படும் இடத்தில்
- கருத்தியல் ரீதியாக, ஆதிக்க மொழி வடிவம் மற்றவற்றை விட மிகவும் மதிப்புமிக்கது என்ற நம்பிக்கைகளை இது ஊக்குவிக்கிறது. இந்த கருத்துக்கள் மேலாதிக்கமானவை மற்றும் உள்மயமாக்கப்பட்டவை மற்றும் "இயல்பானவை" என்று இயல்பாக்கப்பட்டவை.
- கலாச்சாரம், கல்வி, ஊடகம் மற்றும் அரசியல் ஆகியவற்றில் ஏகாதிபத்தியத்தின் அதே கட்டமைப்போடு பின்னிப் பிணைந்துள்ளது.
- ஆதிக்க மொழியைப் பயன்படுத்துபவர்களுக்கும் பயன்படுத்தாதவர்களுக்கும் இடையே அநீதியையும் சமத்துவமின்மையையும் ஏற்படுத்தும் ஒரு சுரண்டல் சாராம்சத்தைக் கொண்டிருப்பது போல .
- மற்ற மொழிகளில் கழித்தல் செல்வாக்கைக் கொண்டிருப்பதால், ஆதிக்க மொழியைக் கற்றுக்கொள்வது மற்றவர்களின் இழப்பில் உள்ளது.
- இந்தக் காரணிகளால், போட்டியிடப்பட்டு எதிர்க்கப்படுகிறது.  
மொழியியல் வளர்ச்சிக்கு வழிவகுத்த குறிப்பிட்ட கொள்கைகளின் நோக்கங்களைத் தீர்மானிப்பது எளிதல்ல என்றாலும், பிற மொழிகளுக்கு அவற்றின் சமூக-மொழியியல், சமூகவியல், உளவியல், அரசியல் மற்றும் கல்வித் தீங்கு குறித்து விழிப்புணர்வு ஏற்பட்டவுடன், ஏகாதிபத்திய நடைமுறைகள் தொடர்கின்றனவா என்பதைக் கவனிப்பதன் மூலம் நோக்கத்தை நிரூபிக்க முடியும் என்று சில அறிஞர்கள் நம்புகின்றனர்.
# பண்பாட்டு மேலாதிக்கம்

**பண்பாட்டு மேலாதிக்கம்** என்பது ஒரு பன்முகப் பண்பாட்டை ஒர் ஆளும் வர்க்கம் கட்டுப்பாட்டுக்குள் வைத்திருக்கிறது என்ற கருத்துரு ஆகும். ஆளும் வர்க்கம் ஒடுக்கப்படுபவர்களின் ஒத்துளைப்புடனும், நேரடி ஒடுக்கமுறை ஊடாகவும் தனது மேலாதிக்கைத்தை பேணுகிறது. நேரடி ஒடுக்குமுறை வெளிப்படையாக தெரிந்தாலும், ஒத்துளைப்போரின் பங்களிப்பும் முக்கியமானது. படைத்துறை, நீதித்துறை, சமயம், கல்வி என பல சமூக நிறுவனங்கள் ஊடாக இந்த மேலாதிக்கம், ஒடுக்குமுறை மேற்கொள்ளப்படுகிறது.
# பண்பாட்டு மேலாதிக்கம்

## ஐக்கிய அமெரிக்காவின் பண்பாட்டு மேலாதிக்கம்

இன்று திரைப்படம், தொலைக்காட்சி, இணையம், இசை, நடனம், நசைச்சுவை என எல்லா பண்பாட்டுத் துறைகளிலும், மற்றத் துறைகளிலும் அமெரிக்காவின் செல்வாக்கும் மேலாதிக்கமும் உள்ளது.
# பண்பாட்டு மேலாதிக்கம்

## இலங்கையில் பண்பாட்டு மேலாதிக்கம்

இலங்கையில் பண்பாட்டு மேலாதிக்கம் அரசியல், சமயப் பெரும்பான்மையான சிங்களவர்களால் மேற்கொள்ளப்படுகிறது. தமிழர் தாயகப் பகுதிகளில் குடியேற்றம், இனப் படுகொலைகள், அரசியல் ஒடுக்குமுறை ஆகியவை வெளிப்படையாக நடத்தப்படும் மேலாதிக்கம் ஆகும். கோயில்களைக் கைப்பற்றல் (கதிர்காமம், நல்லூர்), புத்த சிலைகளை தமிழ் ஊர்களில் நிறுவுதல், வரலாற்றை திருத்துக் கற்பித்தல், பெம்மை தேர்தெடுக்கப்படாத தமிழ் ஆட்சியாளர்களை முன்னிறுத்தல் (சிவனேசத்துரை சந்திரகாந்தன்) போன்ற வழிமுறைகள், சமூக நிறுவனங்கள் ஊடாக பண்பாட்டு மேலாதிக்கத்தை இலங்கை அரசு மேற்கொள்கிறது.
# மைஸ்பேஸ்

**மைஸ்பேஸ்** (MySpace) 2003இல் உருவாக்கப்பட்ட இணையவழி சமூக வலையமைப்பு நிறுவனமாகும். 2003இல் டாம் ஆன்டர்சனால் உருவாக்கப்பட்ட இந்நிறுவனம் ஏப்ரல் 2008 வரை அமெரிக்காவின் மிகப் பரவலமான இணையவழி சமூக சேவை வலைத்தளமாக இருந்தது. இந்நிறுவனத்தின் பயனர்களால் புதிய நட்புறவு வளர்க்க ஆரம்பித்து இன்று பல இசைக் கலைஞர்களும் மைஸ்பேஸில் வலைத்தளங்களை படைத்து அங்கே தனது பாடல்களை பதிவேற்றுகின்றனர். ஜூலை 2005இல் நியூஸ் கார்ப்பரேஷனின் துணை நிறுவனம் பாக்ஸ் மைஸ்பேஸை 580 மில்லியன் அமெரிக்க டாலர்கள் கொடுத்து வாங்கியுள்ளது.
# நியூசு கார்ப்பரேசன்

**நியூசு கார்ப்பரேசன்** (*News Corporation*) உலகில் மிகப்பெரிய ஊடக கூட்ட நிறுவனங்களில் ஒன்றாகும். 1979இல் அடிலெய்ட், ஆஸ்திரேலியாவில் தற்போதைய அதிபர் ரூப்பர்ட் மர்டாக்கால் தொடங்கப்பட்டது. நியூயார்க் பங்கு சந்தையிலும் ஆஸ்திரேலிய பங்கு சந்தையிலும் வியாபாரம் செய்யப்படுகிறது. 2004இல் ஆஸ்திரேலியாவிலிருந்து ஐக்கிய அமெரிக்காவின் டெலவெயர் மாநிலத்திற்கு நகர்த்தப்பட்டது. ஜூன் 30, 2007 முடிந்த வணிக ஆண்டில் $28.655 பில்லியன் வருமானம் பெற்றது.
# படிமம்:News Corporation.svg

Non-free use media rationale - non-free logo for News Corporation
Description  
This is a logo for News Corporation.
Source  
The logo may be obtained from News Corporation.
Article  
News Corporation
Portion used  
The entire logo is used to convey the meaning intended and avoid tarnishing or misrepresenting the intended image.
Low resolution?  
The logo is a size and resolution sufficient to maintain the quality intended by the company or organization, without being unnecessarily high resolution.
Purpose of use  
The image is used to identify the organization News Corporation, a subject of public interest. The significance of the logo is to help the reader identify the organization, assure the readers that they have reached the article containing critical commentary about the organization, and illustrate the organization's intended branding message in a way that words alone could not convey.
Replaceable?  
Because it is a logo there is almost certainly no free equivalent. Any substitute that is not a derivative work would fail to convey the meaning intended, would tarnish or misrepresent its image, or would fail its purpose of identification or commentary.
Other information Use of the logo in the article complies with Wikipedia non-free content policy, logo guidelines, and fair use under United States copyright law as described above.
# செனாப் ஆறு

**செனாப் ஆறு** *(Chenab River)* இந்தியா மற்றும் பாக்கித்தான் நாடுகளில் ஓடுகின்ற ஒரு முக்கியமான ஆறாகும். பஞ்சாப் மண்டலத்தில் ஓடும் முக்கியமான ஐந்து ஆறுகளில் இதுவும் ஒன்றாகும். இந்தியாவின் இமாச்சலப் பிரதேச மாநிலத்தில் இருக்கும் லாகவுல் மற்றும் சிபிதி மாவட்டத்தில் இமயமலையின் மேற்புறத்தில் செனாப் ஆறு தொடங்குகிறது. சம்மு காசுமீர் மாநிலத்தின் சம்மு மண்டலம் வழியாகப் பாய்ந்து செனாப் ஆறு பாக்கித்தான் நாட்டின் பஞ்சாப் சமவெளிகளில் நுழைகிறது. டிரிமு என்ற இடத்தில் செனாப்புடன் ஜீலம் ஆறு இணைகிறது. அகமதுபூர் சையல் என்னுமிடத்தில் ராவி ஆறும் இணைகிறது. பாக்கித்தானின் பஞ்சாப் மாகாணத்திற்கு தெற்கு பகுதியிலுள்ள வரலாற்றுச் சிறப்பு மிக்க உக்சு செரிப் நகருக்கு அருகில் செனாப் ஆறு சத்லச் ஆற்றுடன் இணைந்து பஞ்சநாட்டு (ஐந்து ஆறுகள்) ஆறாக பெயர் பெற்று சிந்து ஆற்றுடன் இணைகிறது. பியாசு ஆறானது சத்லச் ஆற்றுடன் இந்திய பஞ்சாபில் இணைகிறது. இதன் நீளம் 960 கி.மீ. ஆகும். இந்திய பாக்கித்தான் நாடுகளுக்கிடையில் கையெழுத்தான சிந்து நதிநீர் உடன்படிக்கையின் அடிப்படையில் செனாப் ஆற்றின் நீர் பாக்கித்தானுக்கு பகிர்ந்தளிக்கப்படுகிறது.  
சந்திரா, பாகா என்ற இரண்டு நதிகளின் சங்கமத்தால் செனாப் ஆறு தோன்றுகிறது. இந்தியாவின் இமாச்சலப் பிரதேச மாநிலத்தில் இருக்கும் லாகவுல் மற்றும் சிபிதி மாவட்டத்தில் கீலாங்கு நகருக்கு தென்மேற்கில் எட்டு கிலோமீட்டர் தொலைவில் இருக்கும் தண்டியில் இவ்விரண்டு நதிகளும் சங்கமிக்கின்றன.  
இமாச்சல பிரதேசத்தில் உள்ள மலைக் கணவாயான பாரா-லாச்சா கணவாய்க்கு கிழக்கே சில கிலோமீட்டர்கள் தொலைவில் அமைந்துள்ள சூர்யா தால் ஏரியிலிருந்து பாகா நதி உருவாகிறது. சந்திரா நதியும் அதே கணவாய்க்கு கிழக்கே பனிப்பாறைகளிலிருந்து உருவாகிறது. இவ்விரு நதிகளின் தண்ணீரை பிரிக்கும் செயல்பாட்டிலும் இக்கணவாய்க்குப் பங்கு உண்டு. சந்திரா நதி பாகா நதியுடன் சங்கமிப்பதற்கு முன்பாக 115 கிலோமீட்டர் அல்லது 71 மைல்கள் தொலைவை கடந்து செல்கிறது. பாகா நதியும் தண்டியில் சங்கமிப்பதற்கு முன்பு குறுகலான மலைகளுக்கிடையில் உள்ள வழிகளில் 60 கிலோமீட்டர் தொலைவு அல்லது 37 மைல்களை கடந்து வருகிறது.
# செனாப் ஆறு

## பெயர்

ரிக்வேதத்தில் செனாப் நதி அசுக்கினி என்ற பெயரால் அழைக்கப்படுகிறது என கூறப்படுகிறது. (VIII.20.25, X.75.5). இந்த பெயரின் பொருள் இந்நதியில் இருண்ட நிறத்தில் நீர் ஓடியாதாகக் கூறப்படுகிறது. கிருட்டிணா என்ற பெயரையும் அதர்வ வேதம் சுட்டிக்காட்டுகிறது.  
மகாபாரதத்தில், இவ்விரு நதிகளும் பொதுவான சந்திரபாகா என்ற பெயரால் அழைக்கப்படுகின்றன. ஆறு தொடங்கும் இடத்தில் இதை சந்திரபாகா என்றுதான் அழைக்கிறார்கள். ஏனெனில் சந்திரா மற்றும் பாகா நதிகளின் சங்கமத்திலிருந்து நதி உருவாகிறது. இந்தப் பெயரானது பண்டைய கிரேக்கர்களுக்கும் தெரிந்த பெயராக இருந்த்து. அவர்கள் தங்கள் நாகரீகத்திற்கு ஏற்ப சந்திரோபாகாசு, சந்தாபாகா, கேண்டாபிரா போன்ற பல்வேறுவகையான பெயர்களை பயன்படுத்தி அழைத்தனர்.  
பாரசீகர்களின் செல்வாக்கினால் சந்திராபாகா என்ற பெயர் செனாப் என்று எளிமைப்படுத்தியிருப்பது, இடைக்காலத்தின் ஆரம்ப காலங்களில் நிகழ்ந்திருக்கலாம், வரலாறு , வானவியல், சோதிடம் போன்ற துறைகளில் வல்லவராக இருந்த அல் பிருனியின் எழுத்துக்களிலும் இதற்கான சான்றுகள் காணப்படுகிறது.
# செனாப் ஆறு

## வரலாறு

செனாப் ஆறு வேத காலத்தில் இருந்தே இந்தியர்களுக்குத் தெரிந்திருக்கிறது. பொ.ஊ.மு. 325 இல் மகா அலெக்சாண்டர் அலெக்சாண்ட்ரியா நகரத்தை சிந்துவின் (இன்றைய உக்சு செரீப் அல்லது மிதன்கோட் அல்லது பாக்கித்தானில் சச்சரன்) சங்கமத்தில் நிறுவியதாகக் கூறப்படுகிறது. சிந்து மற்றும் பஞ்சாப் நதிகளின் ஒருங்கிணைந்த நீரோடை தற்போது பஞ்சநாடு நதி என்று அழைக்கப்படுகிறது.
# செனாப் ஆறு

## அணைகள்

செனாப் நதியில் இந்தியாவின் முக்கியமான மின் உற்பத்தி திறன் நிகழ்கிறது  
சலால் அணை - ரியாசிக்கு அருகிலுள்ள 690 மெகாவாட் நீர் மின் திட்டம்  
பக்லிகார் அணை - தோடா மாவட்டத்தில் படோட் அருகே ஒரு நீர்மின்சார திட்டம்  
துல் அசுத்தி நீர்மின் நிலையம் - கிசுட்டுவார் மாவட்டத்தில் 390 மெகாவாட் வகை மின் திட்டம்  
பக்கல் துல் அணை - கிசுட்வார் மாவட்டத்தில் ஒரு துணை நதி மருசாதர் ஆற்றில் முன்மொழியப்பட்ட அணை  
ராட்டில் நீர்மின் நிலையம் - கிசுட்வார் மாவட்டத்தில் டிராப்சல்லா அருகே கட்டுமானத்தில் உள்ள மின் நிலையம்  
கிசுட்வார் மாவட்டத்தில் அமைந்துள்ள கிரு நீர் மின் திட்டம் (624 மெகாவாட் முன்மொழியப்பட்டது)  
கிசுட்வார் மாவட்டத்தில் அமைந்துள்ள குவார் நீர் மின் திட்டம் (540 மெகாவாட் முன்மொழியப்பட்டது)  
இவை அனைத்தும் 1960 இன் சிந்து நீர் ஒப்பந்தத்தின்படி "ஓடும் ஆற்று நீர் திட்டங்கள் ஆகும். இந்த ஒப்பந்தம் செனாப் நதியை பாக்கித்தானுக்கு நீர் ஒதுக்குமாறு கூறுகிறது. இந்தியா தனது தண்ணீரை உள்நாட்டு மற்றும் விவசாய பயன்பாட்டிற்காக அல்லது நீர் சக்தி போன்ற "நுகர்வு அல்லாத" பயன்பாடுகளுக்கு பயன்படுத்தலாம். குறிப்பிட்ட அளவு வரை தண்ணீரை சேமிக்க இந்தியாவுக்கு உரிமை உண்டு. சலால், பக்லிகார் மற்றும் துல் அசுத்தி போன்ற மூன்று நீர்மின் திட்டங்கள் இதுவரை முடிக்கப்பட்டுள்ளன.
பாக்கித்தானுக்கும் செனாப் மீது மூன்று அணைகள் உள்ளன:
# செனாப் ஆறு

## இதனையும் காண்க

- செனாப் பாலம்
- பக்லியார் அணை
# முகநூல்

**முகநூல்** (*Facebook*, *பேஸ்புக்* ) 2004 இல் தொடங்கிய இணையவழி சமூக வலையமைப்பு நிறுவனமாகும். ஹார்வர்ட் பல்கலைக்கழகத்தில் ஒரு மாணவர் (மார்க் சக்கர்பர்க்) ஹார்வர்ட் மாணவர்களுக்கு ஆரம்பித்து பின்பு வேறு ஐவி லீக் பல்கலைக்கழக மாணவர்களுக்கும் அனுமதி கிடைத்தது. இன்றைய முகநூலில் 13 வயதான நபர்கள் சேரலாம். அலெக்சா நிறுவனத்தின் மதிப்பீட்டின்படி இணைய முழுவதிலும் முகநூல்தான் இரண்டாவது மிகப் பிரபலமான இணையத்தளமாகும்.
# முகநூல்

## முகநூல்

பேஸ்புக்கினை தமிழில் *முகநூல்* என்று அழைக்கின்றார்கள். இவ்வாறு அழைப்பது பரவலாக ஊடகங்களால் ஏற்றுக்கொள்ளப்பட்டுள்ளது. பேஸ்புக் அல்லது முகநூல் என்பது 2004ல் தொடங்கப்பட்ட இணையவழி சமூக வலையமைப்பு. ஜுலை 2011 கணக்கெடுப்பின்படி இதில் 800 மில்லியன் உபயோகிப்பாளர்கள் உள்ளனர். 13 வயதிற்கு மேற்பட்டவர்கள் முகநூலில் தங்களின் பெயரைப் பதிவு செய்து கொண்டு முகநூலில் உள்ள மற்றவர்களை நண்பர்களாக்கிக் கொண்டு தங்கள் கருத்துக்களை பரிமாறிக் கொள்வர்.
# முகநூல்

## முகநூல்

### வரலாறு

முகநூலை மார்க் சக்கர்பர்க் தன் நண்பர்களான எடுடாரோ சாவ்ரின், டஸ்டின் மாஸ்கோவிட் போன்ற ஹார்வர்ட் நண்பர்களுடன் தொடங்கினார். பிறகு ஐவி லீக், ஸ்டான்போர்டு பல்கலைக்கழக மாணவர்களும் முகநூலில் சேர்ந்தனர். பின்னர் ஆப்பிள், மைக்ரோசாஃப்ட் நிறுவன ஊழியர்களும் முகநூலில் சேர்ந்தனர். 2008ல்,முகநூலின் தலைமையகம் அயர்லாந்து நாட்டின் டப்ளின் நகரில் தொடங்கப் பட்டது. 2010ல், முகநூலின் மதிப்பு 41 மில்லியன் டாலராக உயர்ந்து, கூகிள், அமேசானைத் தொடர்ந்து அமெரிக்காவின் மூன்றாவது பெரிய இணைய தள நிறுவனமாக உயர்ந்தது. 2011ல் முகநூலின் தலைமையகம் மென்லோ பார்க், கலிபோர்னியாவிற்கு மாற்றப்பட்டது. 13 வயதிற்கு மேற்பட்ட, சரியான மின்னஞ்சல் முகவரி உள்ள யாரும் முகநூலில் அங்கத்தினர் ஆகலாம்.
# முகநூல்

## முகநூல்

### வரலாறு

#### இந்திய சட்டம்

இந்தியாவில் இந்திய தகவல் தொழில் நுட்ப சட்டம் மற்றும் இந்திய ஒப்பந்த சட்டம் ஆகியவை 18 வயதுக்குட்பட்டவர்கள் பேஸ்புக் முதலான சமூக வலைத்தளங்களில் உறுப்பினராவதை ஏற்பதில்லை. இது சிறார் பாதுகாப்பைக் கருத்தில் கொண்டு ஏற்படுத்தப்பட்ட ஒன்றாகும்.
# முகநூல்

## முகநூல்

### நிறுவனத்தின் வருமானம்

முகநூல் நிறுவனம் 2,000 ஊழியர்களுடன், 15 நாடுகளில் செயல்பட்டு வருகிறது. இதன் நிறுவனர்கள் மற்றும் முன்னாள், இன்னாள் ஊழியர்களும் இதில் பங்குதாரர்களாக உள்ளனர். இந்த இணையதளத்தின் வருமானம் விளம்பரங்களின் மூலமாகவே கிடைக்கிறது. மற்ற பெரிய இணையதளங்களை விட விளம்பரங்களைப் பார்க்கும் கட்டணம், இதில் குறைவு. ஏனென்றால் இந்த
இணையதளத்தை உபயோகிப்போர் இளைஞர்களாக இருப்பதால் அவர்களுக்கு நண்பர்களுடன் கலந்துரையாடவே விருப்பம். விளம்பரங்களைப் பார்க்க அவர்கள் பெரும்பாலும் விரும்புவதில்லை.
# முகநூல்

## முகநூல்

### இணையதளம்

முகநூல் உபயோகிப்பாளர்கள் தங்களுடைய புகைப்படம், சொந்த விருப்பங்கள், தொடர்பு கொள்ளும் விபரம் போன்ற தகவல்களைக் கோப்புகளாக இத்தளத்தில் பதிவு செய்யலாம். தான் நண்பர்களுடன் பகிர்ந்து கொண்ட தகவல்களை யாரெல்லாம் அறிந்து கொண்டார்கள், யாரெல்லாம் தன்னைப் பற்றிய தகவல்களைத் தேடினார்கள் என்று அறிந்து கட்டுப்படுத்தலாம். இது மை ஸ்பேஸ் (என்னுடைய இடம்) என்ற இணையதளத்தை ஒத்து இருந்தாலும், முகநூலில் உண்மையான அடையாளங்கள் கேட்கப்படுகிறது. முகநூலில் நண்பர்களுடன் தகவல் பரிமாறும் சுவர், புகைப்படங்கள் பதிவு செய்யும் வசதி, நண்பர்களின் தற்போதைய நடவடிக்கை ஆகியவற்றை குறிப்பிடும் தனித்தனி வசதியும் உண்டு. 200 புகைப்படங்கள் வரை ஒரு ஆல்பத்தில் சேகரிக்கும் வசதியும் உண்டு. முகநூல் மூலம் நண்பர்களுக்கு 1 டாலர் செலவில் பரிசுகளை முக்கியத் தகவல்களுடன் அனுப்பலாம். சுமார் 60 நாடுகளில் உள்ள 150 மில்லியன் மக்கள் 200 கைபேசி ஆபரேட்டர்கள் மூலம் நவீனக் கைபேசியில் முகநூல் இணையதளத்தை பயன்படுத்தி வருகின்றனர். ஏப்ரல் 2011ல் முகநூலில் அரட்டை அடிப்பதை நேரடிக் குரல் அழைப்பு மூலம் உலகெங்கும் உள்ள நண்பர்களுடன் பேசும் முறை கொண்டு வரப்பட்டது. ஜூலை 2011ல், ஸ்கைப் என்ற நிறுவனத்தின் உதவியுடன் நேரடி ஒளிப்பதிவாக ஒருவருக்கொருவர் பேசுவதைப் பார்க்கும் முறையைக் கொண்டு வந்தனர்.
# முகநூல்

## முகநூல்

### வரவேற்பு

இந்த இணையதளம் 'உலகின் சிறந்த 100 இணையதளங்களுள்' ஒன்று என்ற விருதை பி.சி. நாளிதழ் மூலம் 2007ல் வென்றது. 2008ல் 'மக்கள் குரல் விருது' கிடைத்துள்ளது. நியூஜெர்சி மாணவர்களின் கருத்துப்படி இளங்கலை மாணவர்கள் விரும்பும் இணையதளங்களுள் முகநூல் இரண்டாம் இடத்தைப் பெற்றுள்ளது. 2010ல் சிலிக்கன் பள்ளத்தாக்கில் உள்ள நிறுவனங்களில் சிறந்த படைப்புக்கான
விருதைப் பெற்றுள்ளது. ஆஸ்திரேலியாவின் உச்ச நீதிமன்றம் அனுப்பும் நீதிமன்ற சம்மன் அனுப்பக்கூடிய சிறந்த வழியாக முகநூலைத் தேர்ந்தெடுத்துள்ளது.
# முகநூல்

## முகநூல்

### பயன்படுத்தும் முதல் 10 நாடுகள்

ஆங்கில மொழி பேசும் கனடா,அமெரிக்கா ஐக்கிய ராஜ்ஜியம் ஆகிய நாடுகளிலும், வட அமெரிக்கா, மத்திய கிழக்கு நாடுகளிலும், ஐரோப்பா, ஆசிய பசிபிக் நாடுகளிலும் முகநூல் சிறந்த வரவேற்பைப் பெற்றுள்ளது. அமெரிக்கா, இந்தோனேசியா, இந்தியா, ஐக்கிய ராஜ்ஜியம், துருக்கி, பிரேசில், மெக்ஸிகோ, பிலிப்பைன்ஸ், பிரான்ஸ், ஜெர்மனி போன்ற நாடுகள் முகநூல் பயன்பாட்டில் முதல் 10 இடங்களைப் பெறுகின்றன.
# முகநூல்

## முகநூல்

### விமர்சனம்

சீனா, வியட்நாம், ஈரான், உஸ்பெகிஸ்தான், பாகிஸ்தான், சிரியா, பங்களாதேஷ் போன்ற நாடுகளில் இந்த இணையதளம் இஸ்லாமியத்துக்கு எதிரானது, மத வேற்றுமையை ஏற்படுத்தக்கூடியது என்று தடை செய்துள்ளனர். 50% பிரித்தானிய கம்பெனிகளில் வேலை நேரத்தில் முகநூல் இணையதளம் பார்ப்பதற்கு தடை விதித்துள்ளனர். அழையா விருந்தாளிகளால் சில அசம்பாவித சம்பவங்கள் ஏற்பட்டதால் ஜெர்மனியில் முகநூலைத் தடை செய்ய வேண்டும் என்ற கோரிக்கை வலுத்து வருகிறது. முகநூலில் 18 வயதுக்குட்பட்ட இளையோர் தங்கள் பதிவுகளை பொதுவெளியில் பகிர்வதற்கு விதிக்கப்பட்டிருந்த கட்டுப்பாடு அக்டோபர் , 2013 இல் தளர்த்தப்பட்டது.
# முகநூல்

## முகநூல்

### சமூகத்தில் முகநூலின் தாக்கம்

- வியாபாரிகளும், நிறுவனங்களும் தங்களுடைய பொருள்களை மக்களிடம் அறிமுகப்படுத்தும் வழியாக முகநூலைக் கருதுகின்றனர்.
- ஒரே எண்ணம்,விருப்பம் உடையவர்களை ஒன்றிணைக்கும் தளமாக உள்ளது.
- பிரிந்து போன குடும்பங்கள் இந்த முகநூல் மூலம் ஒன்று சேர்ந்த நிகழ்வுகளும் உண்டு.
- சிலர் நண்பர்கள், உறவினர்களிடம் தொடர்பு கொள்ளும் தளமாகக் கருதினாலும், வேறு சிலர் நேரடித் தொடர்பு இல்லாததால் முகநூல் மூலம் சமூகக் குற்றங்கள் நடக்க வாய்ப்பு இருப்பதாகக் கருதுகின்றனர்.
- விவாகரத்து, குழந்தைப் பேறு இல்லாமை போன்றவற்றிற்கும் இந்த இணையதளம் காரணமாக இருக்கிறது என்று கருதுவோர் சிலரும், இதை மறுப்பவர் சிலரும் உண்டு.
- 'த சோசியல் நெட்வொர்க்' என்ற பெயரில் முகநூலைப் பற்றிய திரைப்படம் ஒன்றும் வெளி வந்துள்ளது.
# முகநூல்

## பாதுகாப்பு

முகநூல் பக்கத்தில் சில சமூக விரோதிகளின் தொந்தரவுகளைத் தவிர்க்க என்ற உதவி பக்கத்தை நாடலாம். மற்றும் முகநூல் சம்பந்தமாக புகார் எதுவும் தெரிவிக்க என்ற பக்கத்திற்கு செல்லலாம். தமக்கு வேண்டாத நட்பை நீக்க ("Unfriend”) என குறிப்பிடலாம். மற்றும் எவரின் செய்தியும் வேண்டாம் என்றால் (block) என்ற விருப்ப பகுதியை கவனத்தில் கொண்டு தடை ஏற்படுத்த முடியும்.
# முகநூல்

## பாதுகாப்பு

### அரசியலில் தாக்கம்

- ஜனவரி 2008 அமெரிக்க அரசியலில் குடியரசுக் கட்சி, ஜனநாயகக் கட்சியின் 'நேருக்கு நேர்' கருத்தரங்கை நடத்தியதால் அமெரிக்கத் தேர்தலில் பெரிய மாற்றம் உண்டாக முகநூல் காரணமானது.
- பிப்ரவரி 2008ல் ' ஒரு மில்லியன் குரல்கள் எப். ஏ. ஆர். சி(FARC)க்கு எதிராக' என்று ஆயிரக்கணக்கான கொலம்பிய மக்களை கொலம்பிய ஆயுதப்புரட்சிப் படைக்கு எதிராக ஒன்று திரட்டியதிலும் முக்கியப் பங்கு வகித்தது.
- 2011 எகிப்திய புரட்சியில் இந்த இணையதளம் முக்கியப் பங்கு வகித்ததால், ஒரு எகிப்தியத் தம்பதியர் தம் குழந்தைக்கு பேஸ்புக் என்று பெயரிட்டுள்ளனர்.
# முகநூல்

## பாதுகாப்பு

### எதிர்ப்பை ஏற்படுத்திய ஆய்வுகள்

2012 ஆம் வருடம் அமெரிக்காவின் ஒரு பல்கலைக்கழகத்தில் நடந்த ஒரு ஆய்விற்காக, முகநூலின் 700,000 பயனர்களுக்கு அவர்களுக்குத் தெரியாமலேயே சில குறிப்பிட்ட தகவல்கள் மற்றும் பதிவுகள் முகநூல் நிறுவனத்தாலேயே(Facebook) வழங்கப்பட்டு, பயனர்களின் எதிர்வினைகள் மற்றும் மனநிலை மாற்றங்கள் கண்காணிக்கப்பட்டன. கிட்டத்தட்ட 700,000 பயனர்கள் இவ்வாறு எதிர்மறையான தரவுகள் தந்து பரிசோதிக்கப்பட்டனர்.  
தரப்படும் தரவுகள் மூலம் முகநூல் பயனர்களைக் தாங்கள் எதிர்பார்க்கும் விதத்தில் செயல்பட வைக்க முடிகிறதா என்ற இவ்வாய்வு அமெரிக்காவின் நேஷனல் அகாடமி ஆஃப் சைன்சஸ் (National Academy of Sciences) நடத்தியது. இந்த வகையான நடவடிக்கை (emotional manipulation) முகநூல் பயனர்களிடையே தங்கள் மனநிலையை உருவாக்கும் கட்டுப்பாடை ஏற்படுத்தும் நடவடிக்கை என்பதால் கோபத்தையும் எதிர்ப்பையும் ஏற்படுத்தியது.
# முகநூல்

## சர்ச்சைகள்

- மொத்த முகநூல் உறுப்பினர்களில் எட்டு கோடி பேர் போலியான பெயர்களில் செயல்படுவதாகக் கண்டுபிடிக்கப்பட்டது.
- தமிழகத்தில் சென்னை காவல் துறை போலீஸ் கமிஷனர் அலுவலகத்திற்கு மாதத்திற்கு குறைந்தது பத்து புகார்கள் முகநூல் மோசடி தொடர்பானவையாக வருகின்றன.
# நான்சி பெலோசி

**நான்சி பட்ரிசியா பெலோசி** (*Nancy Patricia Pelosi*, பிறப்பு: மார்ச் 26, 1940) என்பவர் ஐக்கிய அமெரிக்க அரசியல்வாதி ஆவார். இவர் ஐக்கிய அமெரிக்க சார்பாளர்கள் அவைத்தலைவராக சனவரி 2019 முதல் பணியாற்றி வருகிறார். இவர் ஐக்கிய அமெரிக்க வரலாற்றில் இப்பொறுப்பைப் பெற்ற முதல் பெண்மணி ஆவார், மேலும் ஐ.அ. வரலாற்றில் மிக உயரிய தேர்ந்தெடுக்கப்பட்ட பெண் அதிகாரி ஆவார். அவைத்தலைவராக, அதிபர் பொறுப்பு வெறுமையடையும் போது, துணை அதிபருக்குப் பிறகு, பொறுப்பேற்கும் வரிசையில் பெலோசி இரண்டாவது இடத்தில் உள்ளார்.  
பெலோசி முதன்முதலாக 1987இல் கீழவைக்குத் தேர்ந்தெடுக்கப்பட்டார். இவர் தனது அவை உறுப்பினர் பதவியை 17ஆவது முறையாக 2019இல் தொடங்கினார். கலிபோர்னியாவின் 12வது பேரவை மாவட்டத்தை சார்புப்படுத்துகிறார், இது அந்நகரத்தின் நான்கில் ஐந்தில் ஒரு பகுதியையும் சான் பிரான்சிஸ்கோ மாவட்டத்தையும் கொண்டுள்ளது. இவர் தொடக்கத்தில் 5ஆவது மாவட்டத்தை (1987-1993) சார்புப்படுத்தினார், பின்னர், 1990 மக்கள்தொகை கணக்கெடுப்பின் பின்னர் மாவட்ட எல்லைகள் மீண்டும் வரையப்பட்டபோது, 8ஆவது மாவட்டத்தை (1993–2013) சார்புப்படுத்தினார். மக்களாட்சிக் கட்சியின் உறுப்பினரான பெலோசி, 2003 முதல் மக்களாட்சிக் கட்சியை அவையில் வழிநடத்தியுள்ளார். இவரே பேரவையில் ஒரு கட்சியை வழிநடத்திய முதல் பெண்மணி ஆவார். மேலும் அவையின் சிறுபான்மைத் தலைவராகவும் (2003-2007 மற்றும் 2011–2019, குடியரசுக் கட்சியினர் பெரும்பான்மையைக் கொண்டிருந்தபோது), அவைத்தலைவராகவும் (2007–2011 மற்றும் 2019-தற்போது வரை, மக்களாட்சிக் கட்சியினர் பெரும்பான்மை கொண்டிருக்கும்போது) பணியாற்றியுள்ளார்.
# பணியர்

**பணியர்** தமிழ்நாட்டிலும் கேரளாவிலும் வாழும் பழங்குடி மக்கள். இவர்கள் தமிழகத்தின் நீலகிரி மாவட்டத்தில் உள்ள கூடலூர் வட்டாரத்திலும், கேரளத்தில் பாலக்காடு, கண்ணனூர், வயநாடு ஆகிய பகுதிகளிலும் வாழ்கின்றனர்.  
கருத்த நிறமும் சுருண்ட மயிரும் தடித்த உதடும் கொண்ட இம்மக்கள் நீக்ராயிட் இனத்தைச் சேர்ந்தவர்கள். கடும் உழைப்பாளிகளான இம்மக்களில் பெரும்பாலானோர் உழவு வேலை செய்கின்றனர். இவர்கள் தாங்கள் வாழும் குடிசையைச் சாலை எனவும் பல குடிசைகள் கொண்ட ஊரினை பாடி எனவும் அழைக்கின்றனர். பாடியின் தலைவன் கூட்டன் எனப்படுவான்.  
இவர்கள் ஒரு காலத்தில் மரம் வெட்டியும், யானை பிடித்தும் வாழ்ந்ததாகக் கூறப்படுகிறது. ஆவி உலகக் கோட்பாட்டில் நம்பிக்கை உடையவர்கள். இவர்களது கோவில் தெய்யபிறை எனப்படுகிறது. இம்மக்கள் பேசும் மொழி மலையாளத்தின் கிளைமொழியாகும்.  
இறந்த மக்களைப் புதைப்பது இவர்கள் வழக்கம்.  
- தமிழ்நாட்டுப் பழங்குடி மக்கள், முனைவர் சு.சக்திவேல், மணிவாசகர் பதிப்பகம், சென்னை-108, முதற்பதிப்பு: 1998
# காணிக்காரர்

**காணிக்காரர்** (*Kanikaran*) (சுருக்கமாக **காணி** என்ற பெயரால் அழைக்கப்படுகின்றனர்) எனப்படுவோர் தமிழக, கேரள மாநிலங்களின் தென்கோடியில் உள்ள மேற்குத் தொடர்ச்சி மலை பகுதியில் வாழுகின்ற பழங்குடியினர் ஆவர். இவர்கள் தமிழகத்தில் கன்னியாகுமரி மற்றும் திருநெல்வேலி மாவட்டங்களில் காணப்படுகின்றனர். இம்மக்கள் *காணி*, *கணியன்*, *காணிக்கர்*, *வேலன்மார்*, *மலையரசன்* முதலிய பல்வேறு பெயர்களால் அழைக்கப்படுகின்றனர். காணிக்காரன் என்பதன் பொருள் நிலத்துக்குச் சொந்தக்காரன் என்பதாகும். இவர்கள் பேசும் மொழி காணிக்காரர் மொழி எனப்படுகிறது.  
இவ்வின மக்கள் குட்டையான உருவமும், சுருட்ட முடியும், கருந்த நிறமும் கொண்டவர்கள். பச்சை குத்திக் கொள்ளுதலும் கடுக்கன் அணிந்து கொள்ளுதலும், இவர்களின் பழக்கங்களில் குறிப்பிடத்தகுந்தன. இவர்கள் தாங்கள் வாழுமிடத்தை *காணிக்குடி* என அழைப்பர். மணமாகாத ஆண்களுக்கு தனியாகக் குடியிருப்புகள் உண்டு. மணமாகோதோர் இரவில் அங்குதான் தங்கவேண்டும். காணிக்காரர்கள் மூன்றாண்டுக்கு ஒரு முறை தாங்கள் வாழுமிடத்தை மாற்றுகின்றனர். வேளாண்மை இவர்தம் முக்கியத்தொழில். மரவள்ளிக் கிழங்கு முக்கிய உணவு. இவர்களிடத்தில் கொக்கரை எனும் தனித்துவம் வாய்ந்த இசைக்கருவியும் உண்டு.  
இம்மக்களுக்கு ஆவி உலகக் கோட்பாட்டிலும், மறுபிறப்பிலும் நம்பிக்கை உண்டு. இறந்தவர்களை எரிக்கவோ புதைக்கவோ செய்கின்றனர்.  
இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர் வகுப்பில் உள்ளனர்.
# காணிக்காரர்

## பின்புலம்

காணி பழங்குடியினர் ஒரு காட்டுத் தாவரத்தைப் பற்றி அறிந்திருக்கிறார்கள், இது காடுகளின் வழியாக மணிக்கணக்கில் ஒன்றாக மலையேறுவதற்கு வரம்பற்ற ஆற்றலை வழங்க முடியும். காணிகளுக்கு வளங்களைப் பயன்படுத்துவது, குறிப்பாக அவர்களைச் சுற்றியுள்ள உயிரியல் வளங்கள் பற்றிய மிகவும் வளமான மற்றும் தனித்துவமான பாரம்பரிய அறிவு உள்ளது. காணி பழங்குடியினர் பாரம்பரியமாக நாடோடி சமூகத்தைச் சேர்ந்தவர்கள், அவர்கள் இப்போது கேரளாவின், திருவனந்தபுரம் மாவட்டத்தில் தென்மேற்கு இந்தியாவின் ஒரு மலைத்தொடரான மேற்குத் தொடர்ச்சி மலையின், அகஸ்த்-ஹைமலை மலைகளின் காடுகளில், முதன்மையாக குடியேறிய வாழ்க்கையை நடத்துகிறார்கள். சுமார் 16,000 எண்ணிக்கையிலான காணிகள், திருவனந்தபுரம் மாவட்டத்தின் வனப்பகுதிகளிலும், அதைச் சுற்றியும் சிதறிக்கிடக்கும் 10 முதல் 20 குடும்பங்களைக் கொண்ட பல பழங்குடி குக்கிராமங்களில் வாழ்கின்றனர். காணி மக்கள் காட்டில் இருந்து மரம் அல்லாத வனப் பொருட்களை பாரம்பரியமாக சேகரிப்பவர்கள்.  
விரிவான வேதியியல் மற்றும் மருந்தியல் ஆய்வுகள், இத்தாவரத்தின் இலையில் பல்வேறு கிளைகோலிப்பிடுகள் மற்றும் ஆழமான அடாப்டோஜெனிக் மற்றும் நோயெதிர்ப்பு சக்தியை அதிகரிக்கும் பண்புகளைக் கொண்ட சில ஸ்டீராய்டு அல்லாத சேர்மங்கள் இருப்பதைக் காட்டியது. இதன் பழங்கள் முக்கியமாக சோர்வு எதிர்ப்பு பண்புகளைக் காட்டின. பழங்குடியினரின் அறிவின் அடிப்படையில், வெப்பமண்டல தாவரவியல் பூங்கா ஆராய்ச்சி நிறுவனம் (TBGRI), அறிவியல் பூர்வமாக சரிபார்க்கப்பட்ட மற்றும் தரப்படுத்தப்பட்ட மூலிகை மருந்தை உருவாக்குவதில் வெற்றி பெற்றது. இந்த மருந்துக்கு *ஜீவனி* என்று பெயரிடப்பட்டது மற்றும் 1995 இல் ஆர்ய வைத்ய மருந்தகத்தால் வணிக உற்பத்திக்காக வெளியிடப்பட்டது. பழங்குடியினரின் கேரள கனி நல அறக்கட்டளை உரிமக் கட்டணங்கள் மற்றும் ராயல்டிகளைப் பெற்றது. உறுப்பினர்கள் இந்த தாவரத்தை வளர்க்க ஊக்குவிக்கப்பட்டுள்ளனர். சமீபத்தில் கண்டுபிடிக்கப்பட்ட மரத்தில் வாழும் நண்டு இனத்திற்கு, பழங்குடியினரின் பெயரால் காணி மரநண்டு என்று பெயரிடப்பட்டுள்ளது.
# காணிக்காரர்

## இதனையும் பார்க்க

- இவாஞ்சலின் ரேஷ்மா
# பிள்ளை

உயிரியல் ரீதியாக, ஒரு **பிள்ளை** அல்லது **பிள்ளைப் பருவம்** என்பது மனிதனின் பிறப்புக்கும், பருவமடைந்த நிலைக்கும் இடையேயுள்ள ஒரு வளர்ச்சி நிலை ஆகும். இது ஆண், பெண் ஆகிய இரு பாலருக்கும் பொதுவானதாகும். இதனை, குழந்தைக்கும் (infant), பருவமடைந்த நிலைக்கும் இடையிலான வளர்ச்சி நிலை எனவும் குறிப்பிடலாம். குழந்தை, பிள்ளை ஆகிய இரு சொற்களும் சரியான வரயறையின்றிப் பயன்படுத்தப்படுகின்றன.  
பிள்ளைகள் தங்கள் பெற்றோருடன் எந்த வயதிலும் மகன்களாகவும் அல்லது மகள்களாகவும் வாழ்கின்றனர். இவர்கள், ஒரு குலத்திலோ, அல்லது ஒரு குழுவிலோ, அல்லது ஒரு இனத்திலோ, அல்லது ஒரு மதத்திலோ உறுப்பினராக இருப்பர். குழந்தை என்றால் பிறக்காத மற்றும் கரு நிலையில் உள்ள சிசுவையும் குறிப்பதாக சில ஆங்கில வரையறைகள் பதிவுசெய்கின்றன.  
ஐக்கிய நாடுகள் அவையினால் முற்படுத்தப்பட்ட குழந்தைகள் உரிமைகளுக்கான உடன்படிக்கையின்படி, குழந்தை எனப்படுவது, 18 வயதுக்குக் குறைவான ஒரு மனிதர் ஆகும். இக்கருத்து 194 நாடுகள் பங்கு கொண்ட மாநாட்டில், 192 நாடுகளால் ஏற்றுக்கொண்டு உறுதி செய்யப்பட்டுள்ளது.
# பிள்ளை

### தாவரம் மற்றும் விலங்குகளில் பெயர்ப் பயன்பாடு

தமிழில் பிள்ளை என்ற சொல் தென்னை போன்ற இளம் தாவரங்களையும், கீரி போன்ற விலங்குகளின் குட்டிகளையும் குறிப்பிடப் பயன்படுத்தப்படுவதுண்டு.
# பிள்ளை

### குழந்தைகளுக்கு ஏற்படும் பாதிப்புகளும், ஆதரவுகளும்

"இயற்கையின் குழந்தை" அல்லது "அறுபதுகளின் குழந்தை" போன்றவற்றில் குறிப்பிடப்படுவது போல் ஒரு குறிப்பிட்ட நேரம், இடம் அல்லது சூழ்நிலை ஆகியவற்றால் குழந்தைகள் கடுமையாக பாதிக்கப்படுவதாக அறியப்பட்டுள்ளது.  
பல சமூகப் பிரச்சினைகள் குழந்தைகளை பாதிக்கின்றன. அவற்றுள் சில:
- குழந்தைப் பருவக் கல்வி
- குழந்தைகளைக் கொடுமைப்படுத்துதல்
- வறுமை நிலையில் உள்ள குழந்தைகள்
- செயலிழந்த குடும்பங்களைச் சார்ந்த குழந்தைகள்
- குழந்தைகள் உழைப்பு
- பட்டினி, மற்றும்
- வீடில்லாத குழந்தைகள் போன்றவை
குழந்தைகளுக்கு ஆதரவாக உள்ள(வை)வர்கள்:
- குழந்தைகளின் பெற்றோர்கள்,
- குழந்தைகளை வளர்ப்பவர்கள்,
- குழந்தைப் பாதுகாவலர்கள்
- பகல் நேரப் பராமரிப்பு மையங்கள்
# பிள்ளை

## வளர்ச்சி

ஒவ்வொரு குழந்தை<nowiki/>யும் சமூக வளர்ச்சியின் பல நிலைகளையும் கடந்து வளர்கிறது. ஒரு சிசு அல்லது குழந்தை தனியாக விளையாடுவதை<nowiki/> மிகவும் சந்தோஷமாக அனுபவிக்கிறது. தன் பாதையில் மற்றொரு குழந்தை குறுக்கிட்டால், அக்குழந்தையை உடல் ரீதியாக தாக்கவோ அல்லது வெளியேற்றவோ முற்படுகிறது. பின்னர், மற்றொரு குழந்தைடன் விளையாடவும், படிப்படியாக பொருட்களைப் பகிர்ந்து கொள்ளவும், திருப்பங்களை ஏற்கவும் கற்றுக்கொள்கிறது. இறுதியில், இக்குழு மூன்று அல்லது நான்கு குழந்தைகள் என பெரியதாக வளர்கிறது. அக்குழந்தை மழலையர் பள்ளியில் நுழைகையில், தன் வயதொத்த குழந்தைகளுடன் எளிதாகச் சேரவும், குழு அனுபவங்களைப் பகிர்ந்துகொள்ளவும் கற்றுக்கொள்கிறது.  
அவதானக் குறை மிகையியக்க குறைபாடு மற்றும் கற்றல் குறைபாடுகள்<nowiki/> உள்ள குழந்தைகளுக்கு சமூக திறன்க<nowiki/>ளை வளர்த்துக்கொள்ள கூடுதல் உதவிகள் தேவைப்படலாம். அவதானக் குறை மிகையியக்க குறைபாடு<nowiki/>ள்ள குழந்தைகள், மனமுடைந்த நிலையில் தன் வயதொத்த குழ்ந்தைகளுடன் குறைவான பழகுதலையும், உறவுகளையும், புரிதல்களையும் பெற்றிருப்பர். எதிலும் குறைவான அளவு கவனத்தைச் செலுத்தும் குழந்தைகள் தங்கள் சூழலில் சமூக நல்லுறவுகளைப் பெற்றிருப்பதில்லை. அவர்களுக்கு அனுபவத்தின் மூலம் சமூக திறன்களைக் கற்றுக் கொள்வது கடினமாக உள்ளது.]]
இங்கிலாந்தில் 7 ஆம் நூற்றாண்டின் ஆரம்பத்தில் மூன்றில் இரண்டு பங்கு குழந்தைகள் நான்கு வயதிற்கு முன்பே இறந்தன. குழந்தைகள் பெறுதல் மற்றும் பராமரிப்பில் போதிய விழிப்புணர்வு இல்லாதிருந்ததே இதற்குக் காரணம் ஆகும். இதனால், இங்கிலாந்தில் 7 ஆம் நூற்றாண்டின் ஆரம்பத்தில் மனிதனின் சராசரி ஆயுட்காலம் சுமார் 35 ஆண்டுகளாக இருந்தது.  
ஆனால் தொழில் புரட்சியின் போது, குழந்தைகளின் ஆயுட்காலம் திடீரென்று அதிகரித்தது.  
மக்கள்தொகை மற்றும் சுகாதார வல்லுனர்களின் கருத்துப்படி 1990 களில் இருந்து குழந்தைகளின் இறப்பு விகிதம் கடுமையாக வீழ்ச்சியடைந்துள்ளது. உலகளவில், 1990 ஆம் ஆண்டில் 12.6 மில்லியனுக்கும் குறைவான குழந்தைகளே இறந்துள்ளனர். 2012ல் 6.6 மில்லியன் குழந்தை இறப்பு ஏற்பட்டுள்ளது. அதாவது இறப்பு விகிதம் குறைந்துள்ளது. குழந்தை இறப்பு விகிதம் 1990ல் 1,000 பிறப்புகளில் 90 இறப்புகளாக இருந்தது. 2012 இல் 1,000 பிறப்புகளில் 48ஆக குறைந்துள்ளது. உலகின் சராசரி குழந்தை இறப்பு விகிதம் 1,000 பிறப்புகளில் 48 இறப்புகள். ஆப்பிரிக்காவில் சஹாரா பகுதியில் சராசரி குழந்தை இறப்பு விகிதம் 1,000 பிறப்புகளில் 98 இறப்புகள். இது உலகின் சராசரி குழந்தை இறப்பு விகிதத்தை விட மிக அதிகம். போன்றவற்றில் ஒன்றைத் தனித்தோ அல்லது ஒன்றுக்கு மேலானவற்றின் தொகுப்பையோ குறிக்கும். முறையான கல்வி பெரும்பாலும் பள்ளிகள் மூலம் நடைபெறுகிறது. சில நாடுகளில் கல்விக்கான உரிமை அரசாங்கத்தால் அங்கீகரிக்கப்பட்டுள்ளது. உலக அளவில், ஐக்கிய நாடுகள் சபையின் 1966 ஆம் ஆண்டின் சர்வதேச உடன்படிக்கையின்படி, பொருளாதார, சமூக மற்றும் கலாச்சார உரிமைகள் மீதான 13 வது சட்டப்பிரிவு, அனைவருக்கும் கல்விக்கான உரிமையை அங்கீகரிக்கிறது.  
பெரும்பாலான இடங்களில், கல்வி என்பது ஒரு குறிப்பிட்ட வயது வரை கட்டாயமாக இருக்கிறது, ஆனால் பள்ளிக்கு வருகை புரிவது கட்டாயமாக்கப்படவில்லை. மாறாக, வீட்டையே பள்ளிகளாகவோ அல்லது மின்-கற்றல் முறையில் கற்பதையோ சில அதிகார எல்லைகளில் ஏற்புடைய கல்வி முறையாக அங்கீகரிக்கப்பட்டுள்ளன.
# பிள்ளை

## வளர்ச்சி

### இடைநிற்றல்

சில நாடுகளில் உள்ள குழந்தைகள் (குறிப்பாக ஆப்பிரிக்கா மற்றும் ஆசியாவின் சில பகுதிகளில்) பெரும்பாலும் பள்ளியை விட்டு விலகுகின்றனர் அல்லது குறுகிய காலத்திற்கு மட்டுமே வகுப்பறை நிகழ்வுகளில் கலந்து கொள்கின்றனர். இந்நிகழ்வு இடைநிற்றல் எனப்படுகிறது. 2011 ல் ஐக்கிய நாடுகளின் சிறுவர் நிதியம் வெளிடிட்டுள்ள தரவுகளின்படி, 57 மில்லியன் குழந்தைகள் பள்ளியைவிட்டு விலகி இடைநிற்றல் பட்டியலில் இருப்பதாக கணக்கிடப்பட்டுள்ளது. ஆப்பிரிக்க குழந்தைகளில் 20% க்கும் அதிகமானவர்கள் ஆரம்பப்பள்ளியில் கலந்துகொள்ளாத பள்ளி செல்லாக் குழந்தைகளாகவும், இடைநின்றோராகவும் இருப்பதாக தரவுகள் கூறுகின்றன.
# பிள்ளை

## வளர்ச்சி

### இடைநிற்றலுக்கான காரணிகள்

உலகெங்கும் நடைபெற்று வரும் போர்முறைகளால் 28 மில்லியன் குழந்தைகளின் கல்வி தடை பெற்றுள்ளதாக ஐக்கிய நாடுகள் அவையின் அறிக்கை தெரிவிக்கிறது. இதற்கு போர்க்காலங்களில் ஏற்படும் பாலியல் வன்முறைகள் மற்றும் பள்ளிகள் மீதான தாக்குதல்கள் ஆகியவை காரணங்களாகக் கருதப்படுகின்றன.  
குழந்தைகளின் பள்ளிசெல்லா நிலை மற்றும் இடைநிற்றல் போன்றவற்றிற்கான பிற பொதுக் காரணிகள்:
2017 ஆம் ஆண்டில் பேராசிரியர் ஆண்ட்ரே சிம்பியனின் (Andrei Cimpian) ஆய்வின்படி ஆறு வயதிற்குட்பட்ட பெண்கள் தாங்கள் "ஒரு மேதை" என்று நினைக்கின்றனர். இப்போக்கு ஆண்களிடம் குறைவாக உள்ளது. இந்த ஆய்வு பாலின மாதிரியான எழுச்சிகள் அதிகரிப்பதை உறுதிப்படுத்துகிறது.
# பிள்ளை

## குழந்தைகள் மீது மனப்பான்மை

உலகெங்கிலும் வெவ்வேறு கலாச்சாரங்களில் குழந்தைகளுக்கு எதிரான சமூக மனப்பான்மைகள் வெவ்வேறு விதமாக மாறுபடுகின்றன. காலப்போக்கில், இந்த மனப்போக்குகள் சிறிது சிறிதாகக் குழந்தைகளுக்குச் சார்பான சமூக மனப்பான்மைகளாக மாறி வருகின்றன.  
1988ம் ஆண்டு, மேற்கொள்ளப்பட்ட குழந்தைகளை மையப்படுத்தும் மனப்பான்மை பற்றிய ஐரோப்பிய ஆய்வு, இத்தாலியில் குழந்தைகளை மையப்படுத்தும் மனப்பான்மை அதிகமாக உள்ளதெனவும், நெதர்லாந்தில் குறைவாக உள்ளதெனவும், ஆஸ்திரியா, கிரேட் பிரிட்டன், அயர்லாந்து மற்றும் மேற்கு ஜேர்மனி போன்ற நாடுகளில் இடைநிலைத்தன்மையில் உள்ளதெனவும், குறிப்பிடுகிறது.  
மனித வரலாற்றில் குழந்தைத் திருமணம் என்பது பொதுவானது. தற்பொழுது குழந்தை திருமண விகிதம் நைஜரில் 75% மத்திய ஆபிரிக்க குடியரசு மற்றும் சாட் ஆகிய நாடுகளில் 68%, பங்களாதேஷில் 66%, மேலும் இந்தியாவில் 47% ஆகும்.  
தற்காலத்தில், குழந்தைகள் மீது அதிகாரத்தைத் தவறாகப் பயன்படுத்துதல் குழந்தைகளை இழித்தல் போன்றவற்றிலிருந்து குழந்தைகளைப் பாதுகாத்தல் ஒரு முக்கியமான இலக்காகக் கருதப்படுகிறது. பின்வரும் வன்கொடுமைகளிலிருந்து குழந்தைகளைப் பாதுகாப்பது மிகவும் முக்கியம்.
- குழந்தைத் தொழிலாளர்
- குழந்தை விபச்சாரம்
- குழந்தை ஆபாசம்
- குழந்தைகளின் இராணுவ பயன்பாடு
- சட்டவிரோத குழந்தை தத்தெடுப்பு
- குழந்தைக் கடத்தல்
- குழந்தை விற்பனை
- குழந்தைகளுடன் இழிதொடர்பு கொள்ளல்
- குழந்தைப் பாலியல் துஷ்பிரயோகம் ஆகியவை
இந்த தீய செயல்களிலிருந்து பிள்ளைகளைப் பாதுகாக்க பல சர்வதேச அமைப்புகளும், கருவிகளும், குழுமங்களும் தீவிரமாகச் செயல்பட்டு வருகின்றன. அவற்றுள் குறிப்பிடத்தக்கவை:
- குழந்தை தொழிலாளர்களின் மோசமான படிவங்களை ஒழிக்கும் மாநாடு
- குறைந்தபட்ச வயது மாநாடு, 1973
- குழந்தைகள் விற்பனையில் விருப்ப நெறிமுறை, குழந்தை விபச்சாரம் மற்றும் குழந்தை ஆபாசம் பாலியல் சுரண்டல் மற்றும் பாலியல் துஷ்பிரயோகத்திற்கு எதிரான குழந்தைகளின் பாதுகாப்பு பற்றிய ஐரோப்பிய கழகம்
- ஆயுத முரண்பாட்டுச் சண்டையினால் பாதிக்கப்பட்ட குழந்தைகளின் ஈடுபாடு மற்றும் விருப்ப நெறிமுறை
- ஹேக் மகவேற்பு தனதாக்கல் மாநாடு
- ஐரோப்பிய நாடாளுமன்றம் 2011ஆம் ஆண்டு டிசம்பர் மாதம் 13 ம் நாள் இயற்றிய ஐரோப்பிய ஒன்றியத்தின் உத்தரவு மற்றும் 2011/92 / ஐரோப்பிய ஒன்றியம் எனும் சட்டமானது. இது குழந்தைகள் மீது செயல்படுத்தப்படும் பாலியல் ஆபாசங்களையும், குழந்தைகள் மீதான பாலியல் துஷ்பிரயோகங்களையும் எதிர்க்கிறது.
# பிள்ளை

## உறவுத் தொடர்பு

இக்கட்டுரை இள வயது மனிதர் தொடர்பாக எழுதப்பட்டுள்ளது. சட்டப்படி, பராயம் அடைந்தவர்களாகக் கொள்ளப்படும், 18 வயதுக்குக் கீழ்ப்பட்டவர்கள் பிள்ளைகள் எனக் கணிக்கப்படுவார்கள். இச் சொல் ஒரு சிறுவன் அல்லது சிறுமியின் பெற்றோருடனான உறவுத் தொடர்பைக் குறிக்கவும் பயன்படுகின்றது.
# பிள்ளை

## மேலும் பார்க்க

-
- குழந்தைப்பருவம்
- குழந்தைகளின் உரிமை
- ஒரு குழந்தைக் கொள்கை
- ஐக்கிய நாடுகளின் சிறுவர் நிதியம்
# பலகணவர் மணம்

**பலகணவர் மணம்** அல்லது "பல்கொழுநம்" (Polyandry) என்பது ஒரு பெண் ஒரே நேரத்தில் பல ஆண்களுடன் மணஉறவு கொண்டு வாழ்தல் ஆகும். இம்முறை திபெத், நேபாளம், பூட்டான் போன்ற இமயமலையை ஒட்டிய நாடுகளிலும் இந்தியாவின் பல பகுதிகளிலும் பின்பற்றப்பட்டது. இந்தியாவில் அருணாச்சலப் பிரதேசத்திலும் தென்னிந்தியாவில் தோடர் இனத்திலும் இப்பழக்கம் காணப்படுகிறது.  
சில சமூகங்களில் ஒரு பெண் ஒருவனை மணந்தால் அவனுக்கு மட்டுமன்றி அவனுடன் பிறந்தோர் அனைவருக்கும் மனைவியாகிறாள். நீலகிரி மலைப்பகுதியில் வாழும் தோடர் பழங்குடி மக்களிடையே இம்முறையே நிலவுகிறது.  
இலங்கையில் தற்போதும் நடைமுறையில் உள்ள கண்டிச் சிங்களவர் திருமணச் சட்டத்தில் ஒரு பெண் குடும்பத்தில் மூத்தவனை முறைப்படி திருமணம் செய்தாலும் அவள் அவனது சகோதரர் அனைவருக்கும் மனைவியாகிறாள். எனினும் அவ்வாறான சகோதரர் எவர் மூலமேனும் அவளுக்குக் குழந்தை பிறக்குமிடத்து, அக்குழந்தை மூத்தவனுடையதாகவே கருதப்படும். ஒரு குடும்பத்தின் சொத்துக்கள் அக்குடும்பத்திலேயே தொடர்ந்தும் பாதுகாக்கப்படும் நோக்கில் இது நடைமுறைப்படுத்தப்படுவதாகக் கூறப்படுகிறது.
# பலகணவர் மணம்

## காரணங்கள்

பலகணவர் மணம் காணப்படும் இனங்களில் முற்காலத்தில் இருந்த குறைவான பெண்களின் எண்ணிக்கை இம்முறை தோன்றக் காரணமாயிருக்கலாம் என்றொரு கருத்து உள்ளது.
# பலகணவர் மணம்

## மேலும் பார்க்க

- பலமனைவி மணம்
# வூ

**வூ** (*Wu*, எளிய சீனம்: 吴, மரபு சீனம்: 吳) என்பது ஒரு சீனக் குடும்பப் பெயர். இது சீனத்தில் மக்களுக்கு அதிகமாக இடப்படும் பெயர்களில் பத்தாவது இடத்தில் உள்ளது. ஹாங்காங்கைச் சேர்ந்த மக்கட் பெயர்களிலும் வூ என்ற பெயர் காணப்படுகிறது. மேலும் இது கொரியாவிலும் பரவலாகக் காணப்படும் ஒரு பெயராகும்.  
மாண்டரின் வகையில் "வூ" என்று உச்சரிக்கப்பட்ட இப்பெயர் கான்டொனீஸ் வகையில் "ங்" என்று ஒலிக்கிறது. கொரிய மொழியில் "ஓ", வியட்நாம் மொழியில் "ஹோ" என்று உச்சரிக்கப்படுகிறது. மாண்டரினிலேயே பல்வேறு பெயர்கள் "வூ" என்றே உச்சரிக்கப்படுகின்றன, ஆனால் அந்த பெயர்களுக்கு வேறு தொனிகளும் பொருட்களும் உள்ளன.  
ru:У (фамилия)
vi:Vũ (họ)
# சுன்

**சுன்** என்பது சீனாவில் பரவலாகக் காணப்படும் ஒரு குடும்பப் பெயர் ஆகும். வூ வம்சப் பேரரசர்கள் அனைவரும் சுன் என்ற குடும்பப் பெயரையே கொண்டிருந்தனர்.
# சுன்

## சுன் பெயர் கொண்ட புகழ்மிக்கோர்

- சுன் இ சியன் (சன் யாட் சென்) - தற்காலச் சீனத்தின் தந்தை என போற்றப்படுபவர்.
- சுன் த்சு - போர்க்கலை என்ற நூலை இயற்றிய பண்டைய சீனர்
# நடத்தை

**நடத்தை** (*behavior*, அல்லது *behaviour*) என்பது தனிநபர்கள், உயிரினங்கள், அவை சார்ந்திருக்கும் தொகுதிகள், செயற்கை நுண்ணறிவு கொண்ட இயந்திரங்கள் ஆகியவற்றின் அவற்றையும், அவை இருக்கும் சுற்றுச்சூழலையும் சார்ந்த செயல்கள் அல்லது பழக்க வழக்கங்கள் போன்றவற்றின் தொகுப்பு ஆகும். சுற்றுச்சூழலானது ஏனைய உயிரினங்கள், வேறு தொகுதிகள், மற்றும் இயற்பியல் சூழல் காரணிகள் அனைத்தையும் உள்ளடக்குகின்றது. சூழலில் இருந்து கிடைக்கும் பல்வேறுபட்ட உள்ளீடுகள் அல்லது தூண்டல்களுக்கேற்ப ஏற்படும் உட்புறமாகவோ அல்லது வெளிப்புறமாகவோ, உணர்வுபூர்வமானதாகவோ அல்லது ஆழ்மனதில் தோன்றுவதாகவோ, மறைவானதாகவோ அல்லது வெளிப்படையானதாகவோ, தன்னிச்சையாகவோ அல்லது தன்னிச்சையின்றியோ எதிவினைகள் எனலாம். அதாவது ஒரு செயல் அல்லது எதிர்ச் செயலைக் குறிக்கும் என எளிமையாகக் கூறலாம்.